《题张民部抱关问寝图》
明代·孙继皋

仙郎分署俯沧洲，寿母临觞映白头。云满关门频望气，萱荣堂白自忘忧。

香添五夜供温被，箸进重闱佐执筹。燕喜莺迁谁得似，宁亲体国荷恩优。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。